BASES PARA SUBVENCIÓNS A EVENTOS DEPORTIVOS DO CONCELLO DO GROVE
ADMINISTRACIÓN LOCAL — Municipal — Grove, O (Subvencións e axudas, 12/04/2018)

O Concello do Grove, consciente da importancia de fomentar o deporte en todas as súas disciplinas e coñecedor das carencias ás que se enfronta, establece as bases reguladoras de concesión de subvencións públicas destinadas a promover, fomentar e impulsar as actividades deportivas segundo os principios de obxectividade, concorrencia competitiva, publicidade e transparencia. Serán obxecto destas axudas os eventos deportivos que organicen as entidades solicitantes durante o exercicio 2018 no concello do Grove, que sexan de especial relevancia para a vila polo seu nivel competitivo, por fomentar a práctica deportiva e pola súa transcendencia desde o punto de vista económico e de promoción do municipio. A finalidade desta convocatoria é apoiar as entidades e clubs deportivos sen ánimo de lucro na realización de actividades deportivas durante o ano 2018. A contía global das axudas será acordada anualmente pola Xunta de Goberno con cargo ao crédito da partida 34148001 do orzamento municipal neste ano 2018, e non poderá superar a contía de 25.000,00 €, para actividades dos clubs. Este importe será repartido entre os clubs solicitantes segundo os criterios que se establecen na base sexta, sen que a concesión implique para o beneficiario dereito ningún para anos posteriores. A cantidade da axuda percibida por cada club non poderá superar o 50% do gasto total do evento que organice. A axuda nunca excederá de 5.000 € por evento. Poderán terse en conta todos os gastos que se xeran para o Concello (Servizos de Emerxencias, Policía Local, Vías e Obras, Limpeza etc.). Poderán solicitar estas axudas as entidades/asociacións deportivas que cumpran as seguintes condicións: a) Estar validamente constituídas, sen ánimo de lucro, e que teñan o seu domicilio social no concello do Grove. b) Atoparse debidamente inscritas no Rexistro Municipal de Asociacións do Concello do Grove (RMA). c) Carecer de fins de lucro. d) Non estar incursas en ningún dos supostos de incapacidade ou incompatibilidade para percibir subvencións públicas. Non serán obxecto de subvención aqueles eventos deportivos que reciban axuda doutra concellería para o mesmo evento.1.º O procedemento de concesión individual das axudas iniciarase coa solicitude previa do club interesado, no formulario que lle facilitará a Administración municipal (anexo I), e débese achegar ademais a seguinte documentación: Cada entidade so poderá presentar a solicitude para unha única actividade deportiva. Estas bases reguladoras publicaranse no Boletín Oficial da Provincia de Pontevedra (BOP), na páxina web do Concello. O prazo para a presentación de solicitudes será ata o 30 de xuño. Entregarase no Rexistro xeral do Concello (rúa Alcalde Xacobe Barral Otero, 3, O Grove (de luns a venres). A presentación da solicitude implicará que se autoriza o Concello para o tratamento automatizado de todos os datos contidos nela. As solicitudes presentadas fóra do prazo anteriormente establecido non serán admitidas nesta convocatoria. A concesión das subvencións realizarase en réxime de concorrencia competitiva, tendo en conta para a adxudicación das axudas os seguintes criterios: 1. Ámbito e carácter do evento. Será obxecto de valoración, ata un máximo de 20 puntos, o carácter oficial do evento e o seu ámbito provincial, autonómico ou nacional. Para os efectos da valoración do ámbito “autonómico ou nacional” dun evento deportivo terase en consideración: 2. Duración do evento. Será obxecto de valoración, ata un máximo de 10 puntos, a duración do evento, computándose esta polo número de días de competición.3. Historial deportivo do evento. Será obxecto de valoración, ata un máximo de 8 puntos, o interese público do evento para o concello a través do seu historial deportivo en relación co número de edicións, a relevancia posta de manifesto a través da súa continuidade e o nivel deportivo contrastable polo número de deportistas destacados e o palmarés deportivo. Número de edicións celebrándose a proba, valoraranse: 4. Número de participantes. Será obxecto de valoración, ata un máximo de 15 puntos, participantes de deportes individuais (deportistas) ou de deportes de equipo (equipos), tomando en consideración a participación na última edición celebrada. Número de participantes en deportes individuais: Número de participantes en deportes de equipo: *En eventos onde se cobre por participar, estes puntos non computarán.5. Promoción deportiva. Será obxecto de valoración, ata un total máximo de 12 puntos: 6. Carácter obrigatorio da competición. Os clubs que teñan a obriga de organizar un evento para poder competir porque a súa propia normativa de competición contempla un desembolso económico de inscrición nunha liga oficial valoraranse con 10 puntos. As entidades solicitantes deberán obter, polo menos, unha valoración do proxecto presentado cunha puntuación de 20 puntos. Será de aplicación o seguinte baremo para a concesión de colaboracións: En cada punto sóbense 100 €. Se un evento consegue 26 puntos, correspóndenlle 1.600 €; se outro consegue 52, perténcenlle 4.200 € e así sucesivamente. Unha vez realizado o evento, os beneficiarios teñen 20 días hábiles (e se os eventos se celebran antes de publicar as bases, os 20 días comezan a contar unha vez que se publiquen as bases) para presentar novamente a documentación actualizada e ademais entregar as facturas dos gastos do evento. Os gastos deberán axustarse aos conceptos establecidos no orzamento inicial e, con carácter xeral, non se admitirán como válidos os xustificantes referidos a alimentos e bebidas (con ánimo de lucro). Tampouco serán admitidas como válidas as facturas de material deportivo inventariable nin aquelas que non sexan de material específico da actividade subvencionada. A xustificación dos gastos realizarase mediante os seguintes documentos, que deben corresponder ao ano natural de que se trata: 1. Facturas oficiais (orixinais ou copias autenticadas) e que cumpran os requisitos legais, expedidas a nome do club, onde consten a subministración ou servizo prestado polo provedor. Estas deberán ter relación clara e directa co evento subvencionable.2. En todo caso, a xustificación da subvención concedida deberá incluír os documentos que acrediten o pagamento dos gastos xustificados, de acordo co establecido no artigo 31.2 da Lei 38/2003, así como no artigo 29 da Lei 9/2007 de Subvencións de Galicia, que consideren gasto realizado o que fora efectivamente pagado con anterioridade á finalización do período e xustificación. Para importes superiores a 1.000,00 euros deberá achegarse unha copia de transferencia bancaria. Non se admitirán xustificantes que non teñan relación clara e directa cos gastos derivados das actividades que se subvencionan nin cos criterios polos cales se avaliaron os seus importes nin que a súa data sexa de exercicio diferente ao da concesión. C. Xunto cos anteriores documentos deberá presentarse unha declaración xurada do presidente do club (anexo III) onde conste que o total da subvención outorgada polo Concello sumada ás das outras administracións públicas non superou o importe total dos gastos do evento. En caso de que fose superior, diminuirase a achega municipal. D. A falta de xustificación dentro do prazo establecido dará lugar á perda da subvención. E. Xustificarán as facturas conforme o modelo, anexo II. Se unha vez requirido o reintegro das cantidades indebidamente percibidas polo clubs esta non se produce dentro dos prazos establecidos, procederase pola vía executiva cos xuros de constrinximento que correspondan. Unha vez establecida a puntuación de cada proxecto realizarase o correspondente reparto de fondos en función da referida puntuación e do orzamento actualizado. A proposta de concesión de subvencións, así realizada, someterase á aprobación do órgano competente. As cantidades subvencionadas serán pagadas atendendo ás previsións da Tesourería do Concello, unha vez xustificado o evento. Para todo o non previsto nestas bases estarase ao disposto na Lei 38/2003, do 17 de novembro, xeral de subvencións e demais disposicións de réxime local. O Grove, 27 de marzo do 2018 O Concelleiro de Deportes Visto e prace O alcalde do Grove